มี พสพ กับแฟนแต่ไม่ได้ป้องกัน หลั่งนอก แล้วหลังจากนั้นประมาณ30นาทีไปซื้อยาคุมฉุกเฉินมากิน ตอนนี้ ปจด ยังไม่มาเลยค่ะ มีโอกาสท้องมั้ยคะ
สวัสดีค่ะ การมีเพศสัมพันธ์โดยการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินร่วมด้วย โดยทานภายใน 30 นาทีดังกล่าว ยาคุมฉุกเฉินจะช่วยป้องกันการตั้งครรภ์ได้มากกว่า 95%หากถึงเวลาที่ประจำเดือนจริงๆ ควรจะมา แต่ยังไม่มา อาจเกิดจาก1. การตั้งครรภ์ แต่โอกาสก็เป็นไปได้น้อย2. ผลข้างเคียงของยาคุมฉุกเฉิน อาจทำให้ประจำเดือนมาช้าได้3. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว4. มีการเจ็บป่วยไม่สบาย เช่น ไข้หวัด ท้องเสีย เป็นต้นหากเลยกำหนดที่ประจำเดือนควรจะมามานานกว่า 1 สัปดาห์แล้ว อาจลองตรวจหาการตั้งครรภ์ดูก่อนค่ะ หากตรวจไม่พบจะได้ไม่ต้องกังวล และรอประจำเดือนไปอีกซักระยะ ประจำเดือน่าจะมาในที่สุดค่ะ